Komission asetus (ETY) N:o 1344/75, annettu 27 päivänä toukokuuta 1975, interventioelinten hallussaan pitämän tupakan myyntiin saattamisen menettelyistä ja edellytyksistä annetun asetuksen (ETY) N:o 3389/73 muuttamisesta



Virallinen lehti nro L 137 , 28/05/1975 s. 0020 - 0020

Suomenk. erityispainos Alue 3 Nide 6 s. 0084

Kreikank. erityispainos: Luku 03 Nide 13 s. 0010

Ruotsink. erityispainos Alue 3 Nide 6 s. 0084

Espanjank. erityispainos: Luku 03 Nide 8 s. 0166

Portugalink. erityispainos: Luku 03 Nide 8 s. 0166



KOMISSION ASETUS (ETY) N:o 1344/75, annettu 27 päivänä toukokuuta 1975, interventioelinten hallussaan pitämän tupakan myyntiin saattamisen menettelyistä ja edellytyksistä annetun asetuksen (ETY) N:o 3389/73 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon raakatupakka-alan yhteisestä markkinajärjestelystä 21 päivänä huhtikuuta 1970 annetun neuvoston asetuksen (ETY) N:o 727/70(1), sellaisena kuin se on viimeksi muutettuna liittymisehtoja ja perustamissopimusten mukautuksia koskevalla asiakirjalla(2), ja erityisesti sen 7 artiklan 4 kohdan, sekä katsoo, että 13 päivänä joulukuuta 1973 annetussa komission asetuksessa (ETY) N:o 3389/73(3) vahvistetaan interventioelinten hallussaan pitämän tupakan myyntiin saattamisen menettelyt ja edellytykset, kyseisen asetuksen täytäntöönpanosta lähtien saatu kokemus on osoittanut, että erien määrittelemiseen käytettyä nettopainon käsitettä vaadittujen toimenpiteiden yhteydessä sovellettaessa törmätään hallinnollisiin vaikeuksiin; tämä käsite olisi korvattava tosiasiallisen painon käsitteellä, kokemus on osoittanut, että myynnille säädetty aikataulu ei vastaa myynnin moitteettoman sujumisen varmistamiseen tarvittavien teknisten toimenpiteiden edellyttämiä määräaikoja; tämän vuoksi olisi jotkut säädetyistä määräajoista muutettava, ja tässä asetuksessa säädetyt toimenpiteet ovat raakatupakan hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Korvataan asetuksen (ETY) N:o 3389/73 3 artiklan 3 kohta seuraavasti: "Myyntiin tarjottua tupakkaa koskeva kuvaus on laadittava viitaten asetuksen (ETY) N:o 1727/70 liitteessä II vahvistettuun paalatun tupakan luokitteluun. Ilmoitettava paino on se tosiasiallinen paino, joka on todettu interventioelimen ottaessa paalatun tupakan haltuunsa ja varastoidessa sen. Interventioelinten on annettava kaikki tarvittava tieto kunkin erän ominaisuuksista." 2. Korvataan 4 artiklan 2 kohdan b alakohta seuraavasti: "b) erä, jota tarjous koskee, ja siitä kilogrammalta tarjottu hinta ilmaistuna sen jäsenvaltion valuutassa, jossa tarjouskilpailu järjestetään." 2 artikla Korvataan asetuksen (ETY) N:o 3389/73 3 artiklan 1 kohdassa sekä 8 artiklan 1 kohdassa esiintyvä luku 60 luvulla 45. 3 artikla Korvataan asetuksen (ETY) N:o 3389/73 9 artikla seuraavasti: "1. Määräpäivä, johon mennessä tarjouskilpailun voittajan on siirrettävä tupakka pois, vahvistetaan jokaisen tarjouskilpailun osalta erikseen. 2. Muulloin kuin ylivoimaisen esteen sattuessa on tarjouskilpailun voittajan maksettavaksi tullutta hintaa tämän määräajan päätyttyä korotettava raakatupakka-alan interventiokustannusten rahoittamisesta 26 päivänä heinäkuuta 1971 annetun neuvoston asetuksen (ETY) N:o 1697/71(1) 4 artiklan 1 kohdan g alakohdan mukaisesti lasketulla määrällä. (1) EYVL N:o L 175, 4.8.1971, s. 8" 4 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 27 päivänä toukokuuta 1975. Komission puolesta P. J. LARDINOIS Komission jäsen (1) EYVL N:o L 94, 28.4.1970, s. 1 (2) EYVL N:o L 73, 27.3.1972, s. 14 (3) EYVL N:o L 345, 15.12.1973, s. 47